Presteskøytene

Presteskøytene var tre skyssbåter ment til bruk for prester i Finnmark. Skøytene var en gave fra lutherske kirker i USA til gjenreisningen av Finnmark etter nedbrenningen av Finnmark og Nord-Troms under andre verdenskrig. Presteskøytene ble bygget ved J.M. Kleivset Baåtbyggeri på Klevset i Halsa og sjøsatt under navnene «Presteskøyta I», «Presteskøyta II» og «Presteskøyta III» i juli 1949.

Presteskøytene avløste «Kirkeskøyta» som hadde blitt vigslet 11. april 1946, men som måtte innstille på grunn av manglende driftsmidler.

I den perioden skøytene tilhørte kirken var «Presteskøyta I» stasjonert i Loppa prestegjeld fra 6. august 1949 til 7. mai 1955 og i Hasvik prestegjeld fra 8. mai 1955 til 1968. «Presteskøyta II» var i Måsøy prestegjeld fra 6. august 1949 til mars 1969 og skøyte nummer III var i Tana prestegjeld i tidsrommet 10. august 1949 til 22. oktober 1956 og i Skjervøy prestegjeld 23. oktober 1956 til våren 1968.

Litteratur 
 Einar Oterholm: Presteskøytene, Einar forlag, Halsanaustan, 2002

Eksterne lenker 
 

Norske skip
Samferdsel i Loppa
Samferdsel i Hasvik
Samferdsel i Måsøy
Samferdsel i Tana
Samferdsel i Skjervøy
Finnmarks samferdselshistorie
Den norske kirke
Norsk sjøfartshistorie
Skip bygget i Norge
Tanas historie
Artikler i sjøfart-prosjektet